CELEX: 62010CN0310
Language: sl
Date: 2010-06-29 00:00:00
Title: Zadeva C-310/10: Predlog za sprejetje predhodne odločbe, ki ga je vložilo Curte de Apel Bacău (Romunija) 29. junija 2010 – Ministerul Justiției și Libertăților Cetățenești proti Ștefanu Agafițeiu in drugim

28.8.2010   
            
            
               SL
            
            
               Uradni list Evropske unije
            
            
               C 234/27
            
         Predlog za sprejetje predhodne odločbe, ki ga je vložilo Curte de Apel Bacău (Romunija) 29. junija 2010 – Ministerul Justiției și Libertăților Cetățenești proti Ștefanu Agafițeiu in drugim
   (Zadeva C-310/10)
   ()
   2010/C 234/44
   Jezik postopka: romunščina
   
      Predložitveno sodišče
   
   Curte de Apel Bacău
   
      Stranke v postopku v glavni stvari
   
   
      Tožeča stranka: Ministerul Justiției și Libertăților Cetățenești
   
      Tožene stranke: Ștefan Agafiței, Apetroaei Raluca, Bărbieru Marcel, Budeanu Sorin, Chiagă Luminița, Crăciun Mihaela, Curpăn Sorin-Vasile, Dabija Mihaela, Damian Mia-Cristina, Danalache Sorina, Dogaru Oana-Alina, Dorneanu Geanina, Galavan Adina-Cătălina, Grancea Gabriel, Radu (Hobjilă) Mădălina, Iacobuț Nicolae Cătălin, Lăcătușu Roxana, Lupașcu Sergiu, Maftei Smaranda, Mărmureanu Silvia, Oborocianu Maria, Panfil Simona, Pânzaru Oana-Georgeta, Păduraru Laurențiu, Pîrjol-Năstase Elena, Pocovnicu Ioana, Pușcașu Alina, Ștefănescu Cezar, Ștefănescu Roxana, Țimiraș Ciprian, Vintilă Cristina
   
      Druge stranke v postopku: Tribunal Bacău, Curte de Apel Bacău, Ministerul Economiei si Finanțelor Publice, Consiliul Național pentru Combaterea Discriminării
   
      Vprašanji za predhodno odločanje
   
   
               1.
            
            
               Ali člen 15 Direktive Sveta 2000/43/ES o izvajanju načela enakega obravnavanja oseb ne glede na raso ali narodnost (1) in člen 17 Direktive Sveta 2000/78/ES o splošnih okvirih enakega obravnavanja pri zaposlovanju in delu (2) – obe direktivi sta bili v notranji pravni red preneseni z OG [Ordonanța Guvernului (zakonska uredba vlade)] št. 137/2000, kakor je bila spremenjena in vnovič objavljena – nasprotujeta nacionalni zakonodaji ali sodbi Curte Constituțională (ustavno sodišče), ki nacionalnim pravosodnim organom prepoveduje, da diskriminiranim tožečim strankam priznajo ustrezno odškodnino za materialno in/ali nematerialno škodo, če se odškodnina za škodo, povzročeno zaradi diskriminacije, nanaša na pravice v zvezi s plačo, ki so zakonsko določene in priznane za družbeno-poklicno kategorijo, ki ji tožeče stranke ne pripadajo? Glej v tem smislu sodbi Curte Constituțională št. 1325 z dne 4. decembra 2008 in št. 146 z dne 25. februarja 2010.
            
         
               2.
            
            
               Če je odgovor na prvo vprašanje pritrdilen, ali mora nacionalno sodišče počakati, da se nacionalne zakonske določbe in/ali sodna praksa Curte Constituțională, ki so morebiti v nasprotju z določbami Skupnosti, razveljavijo ali spremenijo, ali mora to sodišče za zadevo, ki mu je predložena v presojo, neposredno in takoj uporabiti določbe Skupnosti, kakor jih bo morda razložilo Sodišče Evropske unije, in tako zavrniti uporabo katere koli določbe nacionalnega zakona ali katero koli sodbo Curte Constituțională, ki je v nasprotju z določbami Skupnosti?
            
         
      (1)  Direktiva Sveta 2000/43/ES z dne 29. junija 2000 o izvajanju načela enakega obravnavanja oseb ne glede na raso ali narodnost (UL L 180, str. 22).
   
      (2)  UL L 303, str. 16.